Az első világháború távol-keleti és óceániai hadszínterén folyó harcok túlnyomórészt haditengerészeti műveletek voltak. Az antanthatalmak ezek révén meghódították az összes német gyarmatot a Csendes-óceánon és Kínában. Csingtao ostroma volt a legjelentősebb szárazföldi hadművelet, de kisebb összecsapásokra sor került Német Új-Guineában is. A többi német birtok harc nélkül adta meg magát. A tengeri hadműveletek során a szövetségesek megsemmisítették a német kelet-ázsiai flottacsoportot "(Ostasiengeschwader)".